Vermoorde ANC-leiers begraweArgieffoto Nathi Hlongwa, voorsitter van die ANC-tak in Edendale, Pietermaritzburg, is Woensdag doodgeskiet toe hy teruggekeer het van ŉ partyvergadering. Simo Mncwabe, hoof finansiële beampte van die Mpofana-munisipaliteit, is Dinsdag doodgeskiet terwyl hy sy kinders na hul skool in Edendale geneem het. Mncwabe het Maandag as hoof finansiële beampte bedank nadat hy glo doodsdreigemente ontvang het. Nomusa Dube-Ncube, LUR vir samewerkende regering en tradisionele sake in KwaZulu-Natal, het die moord op Mncwabe as ŉ “gruwelike misdaad” beskryf. Verskeie ANC-lede het die moorde as “politieke sluipmoorde” bestempel.